หุ้นปิดเช้าร่วง 9.58 จุด
SET ช่วงเช้าปิดที่ระดับ 751.60 จุด ลดลง 9.58 จุด(-1.26%)มูลค่าการซื้อขาย 8,581.18 ล้านบาท ปรับลงตลอดช่วงเช้าหลังเกิดเหตุการณ์ระเบิดแถวสีลม
23 เม.ย. 2553

SET ช่วงเช้าปิดที่ระดับ 751.60 จุด ลดลง 9.58 จุด(-1.26%)มูลค่าการซื้อขาย 8,581.18 ล้านบาท ปรับลงตลอดช่วงเช้าหลังเกิดเหตุการณ์ระเบิดแถวสีลม
นักวิเคราะห์ฯเผยตลาดหุ้นไทยเช้านี้ปรับตัวลงตลอดช่วงเช้า หลังเกิดเหตุการณ์ระเบิดถนนสีลมเมื่อคืนวานนี้ ส่งผลให้นักลงทุนไม่สบายใจ ส่วนตลาดภูมิภาคก็แกว่งบวก-ลบสลับกัน โดยปัจจัยนอกประเทศไม่ได้มีอะไรเป็นพิเศษ ช่วงบ่ายตลาดฯคงแกว่งในแดนลบตลอดทั้งวัน และวันนี้ก็เป็นวันศุกร์ด้วย ซึ่งเสาร์-อาทิตย์ก็ไม่รู้ว่าจะมีเหตุการณ์อะไรเกิดขึ้น ดังนั้นจะหวังให้เกิดแรงซื้อเพื่อดันตลาดฯให้ปรับตัวขึ้นไปอยู่ในแดนบวกคงจะทำได้ลำบาก พร้อมให้แนวรับ 750, 737 ส่วนแนวต้าน 755 จุด
ตลาดหลักทรัพย์ปิดตลาดช่วงเช้าวันนี้ที่ระดับ 751.60 จุด ลดลง 9.58 จุด(-1.26%)มูลค่าการซื้อขาย 8,581.18 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนลบตลอดช่วงเช้า โดยแตะจุดสูงสุดของช่วงเช้าที่ 753.22 จุด และแตะจุดต่ำสุดของช่วงเช้าที่ระดับ 746.89 จุด
นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต กล่าวว่า ตลาดหุ้นไทยเช้านี้ปรับตัวลงตลอดช่วงเช้า หลังเกิดเหตุการณ์รุนแรงขึ้นแถวสีลม โดยเมื่อคืนวานนี้ได้เกิดระเบิดแถวสีลม ส่งผลให้นักลงทุนไม่สบายใจ 
ส่วนตลาดหุ้นอื่นในภูมิภาคเอเชียก็มีการแกว่งทั้งในแดนบวก-ลบสลับกันไป เนื่องจากเวลานี้ปัจจัยจากภายนอกประเทศก็ไม่ได้มีอะไรเป็นพิเศษ
แนวโน้มการลงทุนในช่วงบ่ายนี้ นายพิชัย กล่าวว่า ตลาดฯคงจะแกว่งตัวในแดนลบตลอดทั้งวัน และวันนี้ก็เป็นวันศุกร์ด้วย ซึ่งเสาร์-อาทิตย์ก็ไม่รู้ว่าจะมีเหตุการณ์อะไรเกิดขึ้นหรือไม่ ดังนั้น จะหวังให้เกิดแรงซื้อเพื่อดันตลาดฯให้ปรับตัวขึ้นไปอยู่ในแดนบวกคงจะทำได้ลำบาก      พร้อมให้แนวรับไว้ที่ 750, 737 จุด ส่วนแนวต้าน 755 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTT    มูลค่าการซื้อขาย 938.88 ล้านบาท ปิดที่ 252.00 บาท ลดลง   4.00 บาท           SCB    มูลค่าการซื้อขาย 538.13 ล้านบาท ปิดที่  83.00 บาท ลดลง   2.75 บาท          PTTEP  มูลค่าการซื้อขาย 477.19 ล้านบาท ปิดที่ 146.50 บาท ลดลง   1.50 บาท           IVL    มูลค่าการซื้อขาย 416.46 ล้านบาท ปิดที่  16.00 บาท เพิ่มขึ้น  0.20 บาท           KBANK  มูลค่าการซื้อขาย 373.74 ล้านบาท ปิดที่  90.75 บาท เพิ่มขึ้น  2.50 บาท